**POJMOVNIK – PETI RAZRED**

**UVOD U POVIJEST**

Povijest – znanost koja proučava prošlost čovjeka od njegova postanka do danas

Arheologija – znanost koja proučava ostatke i spomenike materijalne kulture

Etnologija – znanost koja proučava život naroda u najrazličitijim oblicima

Era – veliko vremensko razdoblje čiji početak označava znameniti događaj

**ŽIVOT I KULTURA LJUDI U PRAPOVIJESNO DOBA**

**Horda**- čopor, prvobitna zajednica

**Kromanjonac** – vrsta pračovjeka nazvana prema spilji Cro – Magnon u Francuskoj; u znanosti se koristi naziv homo sapiens ili razumni čovjek, vrsta kojoj i mi pripadamo

**Neandertalac** – vrsta pračovjeka nazvana prema dolini Neander u Njemačkoj, gdje su sredinom 19.st. Pronađeni njegovi ostaci

**Nomad** – čovjek koji se neprestano seli, najčešće u potrazi za hranom i plodnim tlom

**Pleme** – zajednica u koju se udružuje više rodova

**Rod** – zajednica u koju se udružuje više obitelji

Sojenica – drvena kuća izgrađena na obali rijeke ili jezera, podignuta na drvenim stupovima

Zemunica – djelomično ili sasvim u zemlju ukopana nastamba, pokrivena zemljom i granjem

Koliba – nastamba izgrađena od blata, drveta, slame i trske

Gradina – utvrđeno naselje na uzvisini

Keramika – predmeti izrađeni od pečene gline

Lončarsko kolo – vrsta kotača korištena za bržu i lakšu izradu keramike

Slitina – spoj dvaju ili više metala dobiven miješanjem na visokoj temperaturi

Žara – glinena posuda u koju se spremao pepeo pokojnika

**NARODI I KULTURE STAROG ISTOKA**

**Civilizacija** – visoko razvijeno društvo koje poznaje pismo, zakone, brojne umjetnosti i znanosti

**Međurječje/Mezopotamija** – područje između rijeka Eufrata i Tigrisa od grč. Mesos – u sredini, potamos – rijeka)

**Politeizam** – mnogoboštvo

**Monoteizam** - jednoboštvo

**Slikovno pismo – pismo sastavljeno od niza slika, simbola**

**Glasovno pismo– pismo u kojem jedan znak ili slovo odgovara jednom glasu, alfabet**

Klinasto pismo – pismo naroda Mezopotamije, što se utiskivalo zašiljenom trskom u meku glinenu pločicu, a sličilo je na klinove; pločice bi se nakon ispisivanja pekle

Astronomija – znanost koja proučava zvijezde i nebeska tijela

Delta – razgranato ušće rijeke

Ep – junački spjev o životu heroja, junaka i sl.

Kult predaka – obožavanje preminulih predaka

Papirus – posebna vrsta trske, od koje su Egipćani izrađivali podlogu za pisanje

Proroci – izabrani ljudi, koji šire vjeru u Jahvu

Purpurna tkanina – tkanina obojana posebnom bojom, koja se dobivala od jedne vrste puža: dok se brani, on pušta ljubičasto – crvenu tekućini purpuru

Reljef – u umjetnosti izbočeni prikaz nekog događaja ili osobe, najčešće uklesan u kamen

Sarkofag – vrsta lijesa u kojem se čuvalo mumificirano tijelo

Satrapija – pokrajina u Perziji

Stela – okomito postavljen kamen s natpisom

Veliki vezir – najviši upravitelj u Perziji i drugim istočnim zemljama

**Zigurat** – četverokutni, stepenasti hram; u prijevodu s akadskog zigurat bi značio brijeg bogova

**STARA GRČKA**

**Antika**- povijest Stare Grčke i Rima

Polisi – grčki gradovi – države

**Akropola** – grčki: “gornji grad”, dio polisa koji je služio kao obrambena utvrda, u kojem su hramovi bogovima

**Agora** – donji dio grada, gradski trg

**Aristokracija** – plemstvo, vladavina plemstva

**Demos** - narod, puk

**Demokracija** – oblik vladavine kada narod vlada posredstvom svojih zastupnika

**Kolonija** – naseobina na stranom tlu

Hopliti – grčki vojnici naoružani okruglim štitom, hoplonom

Falanga – velika makedonska vojna jedinica

Filozofija – grčki “ljubav prema mudrosti”, znanost o temeljnim pitanjima čovjeka i prirode

Kiklopi – jednooki divovi, sinovi boga Posejdona

Kiklopske zidine – zidovi od ogromnih kamenih blokova za koje se vjerovalo da su ih stvorili mitski jednooki divovi – kiklopi

Odiseja – ep o povratku junaka Odiseja kući, na Itaku

Strategija – način vođenja rata, odabir poteza i odluka u ratu

Trirema (triera) – grčki bojni brod s tri reda vesala i ovnom za udaranje u neprijateljski brod

**RIM**

**Forum** – glavni rimski trg (Forum Romanum )

**Republika** – oblik vladavine kada narod bira predstavnike vlasti, na latinskom: “javna stvar”

**Senat** – tijelo vrhovne vlasti u Rimu, vijeće staraca

Patriciji – pripadnici starih obitelji, bogatiji sloj društva

Plebejci – pučani

Nobili – najbogatiji dio društva

Proleteri – gradska sirotinja, imaju samo potomstvo

Konzul – vladar i vrhovni vojskovođa u Rimu, izabran na godinu dana

**Pučki tribun – predstavnik plebejaca u senatu**

**Veto**! – pravo zabrane

Agrarna reforma – promjena u podjeli zemljoposjeda

**Diktator** – vladar neograničene vlasti u Rimskoj Republici; bivao je proglašavan samo u ratnoj opasnosti ili izvanrednoj situaciji

**Građanski rat** – rat među stanovnicima iste države

**Pater familias** – lat. otac obitelji

Trijumvirat – savez trojice u vladavini Rimskom Republikom, u početku tajan, a kasnije ozakonjen

Vesta – božica ognjišta; u njenom hramu borave svećenice vestalke

**Legija – rimska vojna postrojba**

**Veteran** – zaslužni, stari vojnik nakon završetka službe

Trijumf – proslava u čast pobjede i pobjednika

Decimiranje – kažnjavanje svakog desetog vojnika

Pretorijanci – posebna vrsta vojske namijenjena carevoj osobnoj zaštiti

Slavoluk – raskošno ukrašen kameni luk, na kojem su carevi bilježili svoje vojne pobjede

**Provincije** – novoosvojena područja

**Principat** – naziv za prvo razdoblje Rimskog Carstva u kojem su sačuvane sve republikanske ustanove, a država je ipak bila monarhija

**Dominat** – oblik vladavine u doba cara Dioklecijana, gdje car vlada neograničeno i nosi titulu dominusa

Dominus – ( lat.) gospodar

Edikt – proglas, zakon, propis

Imperator – u početku se naziv odnosio na vrhovnog vojnog zapovjednika, a kasnije označava cara

Katakombe – podzemni hodnici u kojima su kršćani održavali vjerske obrede i pokapali mrtve

Akvedukt – vodovod

Terme – javna kupališta

Amfiteatar – građevina kružnog ili jajolikog oblika, namijenjena gladijatorskim borbama, borilište

Cirkus – trkalište

Mauzolej – veličanstvena grobnica

Insule – gradski blokovi, višekatnice

Domus – kuća bogatijih Rimljana

Atrij - unutarnje otvoreno dvorište

Peristil – dvorište ili predvorje sa stupovima

Barbari – stranci, novi narodi djelomično nepoznati Rimljanima i drugim poznatim narodima Starog vijeka, obično nomadi koje je privlačilo bogatstvo razvijenih naroda

Vandalizam – nasilno rušilačko ponašanje

**Limes** – utvrđena granica, povezana sustavom utvrda, promatračnica i vojnih logora ( nalazila se na Rajni i Dunavu )

**Mecena** – darovatelj

Metropolija – središte biskupije ili nadbiskupije

**Romanizacija** – širenje rimske kulture i latinskog jezika